《恭和御制以嘉雪愆候躬致恳祷精意上孚灵贶昭格己卯庚辰降雪盈尺赐相臣诗二首 其二》
宋代·慕容彦逢

嘉平纪月近正端，时雪时旸轸念宽。云色乍收银阙角，月华徐转綵旂竿。

映阶积素光相射，迎吹馀花舞向阑。最是三农知岁乐，欢欣无复叹祁寒。

作者简介：（1067—1117）常州宜兴人，字淑遇，一作叔遇。哲宗元祐三年进士。复中绍圣二年弘词科。累迁太学博士。徽宗朝，除秘书省校书郎，三迁至左司谏，又擢中书舍人、尚书兵部侍郎，颇受知徽宗。为蔡京排挤，出知汝州。政和元年召还，官至刑部尚书。性嗜学，博通经史诸子，词章雅丽简古，挥笔立就，一时典册，多出其手。卒谥文友。有《摛文堂集》。